עמירם הלוי

עמירם הלוי (נולד ב-11 ביולי 1944) הוא יושב ראש איגוד הכדורסל בישראל וחקלאי במקצועו.

ביוגרפיה
הלוי נולד במושב כפר יהושע ומתגורר שם עד היום. למד בבית הספר התיכון ע"ש חיים גרינברג בקריית טבעון, בן מחזורם של יעל שאלתיאלי, יוסף שלזינגר ויעקב כתריאל.

שירת בצה"ל בחטיבת הצנחנים. לאחר שירותו הצבאי עבר קורס מאמנים בכדורעף במכון וינגייט. ולאחר מכן הועסק כמורה לחינוך גופני במועצה אזורית עמק יזרעאל, ב-1976 מונה כרכז ספורט במועצה אזורית קישון. במקביל שפט במשחקי כדורסל, והיה פעיל באיגוד הכדורסל.

ב-2014 נבחר כיו"ר איגוד הכדורסל לאחר כהונה קצרה של הרמטכ"ל לשעבר דני חלוץ וב-2016 נבחר לקדנציה שנייה.

בין פעילויותיו ניתן לציין את ארגון אליפות אירופה בכדורסל 2017 בישראל ומאבקו להקנות עדיפות לנבחרת ישראל בכדורסל על הקבוצות. באותה שנה הכריז על בנק הפועלים, כנותן החסות הראשי של נבחרות ישראל.

ב-2019 נבחר להיות חבר הנהלת בפיב"א אירופה.

קישורים חיצוניים
 
 
 
 
 
 יו”ר איגוד הכדורסל, עמירם הלוי: “אני גאה ושמח על השותפות האמיתית שהצלחנו ליצור עם בנק הפועלים” winner, 25/6/2018

הערות שוליים

בוגרי בית הספר התיכון ע"ש חיים גרינברג
עסקני כדורסל ישראלים
אנשי חינוך ישראלים
שופטי כדורסל ישראלים
מורים לחינוך גופני
כפר יהושע: אישים
ישראלים שנולדו ב-1944